open-index/open-wikipedia-markdown huggingface dataset:
Hukat (urheiluseura)

**Hukat** oli viipurilaisten lähinnä Viipurin Palloseuran entisten jäsenten vuonna 1942 Helsingissä perustama urheiluseura. Hukat perustettiin jatkosodan aikana kun Viipurin Sudet siirtyivät takaisin vallattuun Viipuriin ja kun ei haluttu entisinä viipurilaisina siirtyä helsinkiläisiin seuroihin. Hukat pelasivat jalkapalloa, jääpalloa, pesäpalloa ja käsipalloa.

## Jääpallo
Jääpallon SM-sarjassa Hukat pelasivat yhtäjaksoisesti 1945-1950, kunnes luopuivat sarjapaikastaan. Myös vuosien 1943 ja 1944 cup-muotoisissa mestaruuskilpailuissa Hukat olivat mukana. Vuonna 1945 Hukat hävisivät pronssiottelussa HIFK:lle 5-6 ja 1948 niin ikään pronssiottelussa Lappeenrannan Urheilu-Miehille 4-3. Nämä kaksi neljättä sijaa jäivät seuran parhaiksi sijoituksiksi. Talvesta 1950 tuli Hukkien viimeinen kausi jääpallossa, sillä perinteikäs viipurilaisen jääpallon helsinkiläinen evakkoseura Sudet sai Hukkien paikan syksyllä 1950.

## Pesäpallo
Vuonna 1945 Puna-Mustien pesäpalloilijat siirtyivät pelaamaan Hukkien nimissä. Vuodet 1945, 1946 ja 1947 seura pelasi mestaruussarjassa. Viimeisin kausi oli suomensarjassa kaudella 1948. Seuran reservijoukkue pelasi maakuntasarjassa vuosina 1946–1948. Vuonna 1949 pesäpalloilijat palasivat takaisin Puna-Mustiin, joka sai Hukkien suomensarjapaikan.

### [[Itä-Länsi-ottelu|Miesten Itä-Länsi-valinnat]]
* Nils Hagman (1945)
* Rainer Nuutinen (1945)
* Lauri Salminen (1945, 1946)
* Unto Liukkonen (1946)
* Reino Pesonen (1946)
* Lauri Ritvola (1947)
* Erkki Heikkilä (1948)

### [[Liitto–Lehdistö-ottelu|Miesten Liitto-Lehdistö-valinnat]]
* Unto Liukkonen (1946)
* Lauri Salminen (1946)
* Pekka Uosukainen (1946)

## Lähteet
* PuMun historiaa 
* Suomen Palloliiton toimintakertomukset 

### Viitteet
Craig Thompson

**Craig Thompson** (21. syyskuuta 1975 Traverse City, Michigan, Yhdysvallat ) on yhdysvaltalainen sarjakuvantekijä, joka on piirtänyt ja kirjoittanut sarjakuvaromaaneja, muun muassa *[[Blankets]]* (2003) ja *[[Habibi]]* (2011).

## Elämä ja tuotanto
Thompson vietti lapsuutensa Wisconsinissa. Hän muutti 19-vuotiaana Pariisiin opiskelemaan taiteilija-apurahalla. Paluu ahdasmieliselle kotiseudulle Yhdysvaltain raamattuvyöhykkeelle sai hänet myöhemmin tekemään *Blanketsin* (2003), jossa hän käsittelee asiaa. Sen kirjoittaminen kesti vuoden ja piirtäminen kolme vuotta. Lähes 600-sivuinen teos oli menestys. Thompsonin tyyliä, sivujen hallittua kokonaisuutta ja notkeaa viivaa, on verrattu Will Eisneriin. Thompson luonnehtii *Habibia* fantasian ja politiikan välillä liikkuvaksi tarinaksi.

660-sivuinen *Habibi* (2011, suom. 2012) sai aiheensa islamista. Teoksen kirjoitustyö vei kaksi vuotta, piirtäminen neljä. Teos sijoittuu mielikuvitusmaa Wanatoliaan ja Thompson luonnehtii sitä fantasian ja politiikan välillä liikkuvaksi tarinaksi. Thompson sanoo nähneensä terrorismin piirteitä enemmän yhdysvaltalaisissa kristityissä kuin islamilaisissa.

## Teokset
* *Good-bye, Chunky Rice* (1999)
* *Blankets* (2003)
* *Carnet de Voyage* (2004)
* *Habibi* (Habibi, 2011.) Suomentanut Ida Takala. Helsinki: Like, 2012 

#### Piensarjakuvia
* *Bible Doodles*, 2000 
* *Doot Doot Garden*, 2001 

## Palkinnot ja tunnustukset
* 2000 Harvey Award for Best New Talent (*Good-bye, Chunky Rice*)
* 2004 Eisner Award for Best Graphic Album (*Blankets*)
* 2004 Eisner Award for Best Writer/Artist (*Blankets*)
* 2004 Harvey Award for Best Artist (*Blankets*)
* 2004 Harvey Award for Best Cartoonist (*Blankets*)
* 2004 Harvey Award for Best Graphic Album of Original Work (*Blankets*)
* 2004 Ignatz Award for Outstanding Artist (*Blankets*) 
* 2004 Ignatz Award for Outstanding Graphic Novel or Collection (*Blankets*)
* 2005 Prix de la critique
* 2012 Eisner Award for Best Best Writer/Artist (*Habibi*)
* 2013 Herra Koipeliini -palkinto

## Lähteet

## Aiheesta muualla
Vankiluikerot

**Vankiluikerot** (Pholidichthyidae) on toinen Cichliformes-kalalahkon heimoista. Heimon lajeja tavataan trooppisista vesistä Tyynestämerestä. 

## Lajit ja anatomia
Vankiluikeroiden heimoon kuuluu kaksi lajia, pikkuvankiluikero (*Pholidichthys angius*) ja vankiluikero (*Pholidichthys leucotaenia*). Ruumiinrakenteeltaan vankiluikerot ovat pitkulaisia. Selkäevä on pitkä ja yhtynyt pyrstö- ja peräevään. Vatsaevät koostuvat heimon kaloilla yhdestä tai muutamasta ruodosta. Väritykseltään vankiluikerot ovat mustavalkoisen raidallisia ja varsinkin nuoret yksilöt muistuttavat myrkyllistä juovakorallimonnia (*Plotosus lineatus*).

## Levinneisyys
Vankiluikerolajeja tavataan Tyynestämerestä Salomonsaarten ja Filippiinien alueilta. 

Toisinaan vankilluikeroita pidetään riutta-akvaarioissa.

## Lähteet
Maurit (kansa)

**Maurit** ovat etninen ryhmä, joiden pääosa elää Mauritaniassa, jossa he muodostavat noin 70&nbsp;prosenttia väestöstä. Historiallisesti samaa nimitystä on käytetty myös esimerkiksi Marokon asukkaista. Nykyiset maurit jakaantuvat kahteen pääryhmään, bidaneihin eli valkoisiin- ja sudanilaisiin eli mustiin maureihin. Maurien pääosa puhuu äidinkielenään arabiaa, ja pieni osa puhuu myös berberikieliä. Suurin osa maureista on muslimeja. Maureja asuu Mauritanian ulkopuolella myös esimerkiksi Malissa ja Länsi-Saharassa.

## Historia

Nykyisten maurien esi-isien uskotaan tulleen nykyisille alueilleen 1000-luvulla berberitaustaisten almoravidien laajentumisen yhteydessä. Heitä tuli alueelle myös myöhemmin useina aaltoina. Valkoisten maurien toinen alaryhmä, niin sanotut hassanit, oli alkujaan alueelle 1400-luvulla tulleiden arabien jälkeläisiä. Toisen pääryhmän zawiyaoiden uskotaan syntyneen arabien ja berberien välisten sotien aikana 1600-luvulla. 1700- ja 1800-luvuilla maurit ottivat aktiivisesti osaa tuolloin kukoistaneeseen arabikumikauppaan. 1900-luvun alussa maurit joutuivat Ranskan siirtomaavallan alle. Mauritanian itsenäistyttyä maurien ja maan muiden pääasiassa mustien asukkaiden välit ovat olleet kireät. Ongelmia on tuottanut muun muassa maurien ajama arabialaistamiskampanja muiden kansojen parissa. 

## Kulttuuri
### Elinkeinot

Suurin osa maureista elää maaseudulla, jossa he harjoittavat paimentolaisuutta ja maanviljelyä. Viime aikoina monet ovat myös asettuneet kaupunkeihin. Perinteistä paimentolaisuutta harjoittavat kulkevat karjan mukana vesipaikkojen ja laidunalueiden välillä. Maanviljelystä harjoitetaan sille sopivilla alueilla, ja pääasiallisia viljakasveja ovat esimerkiksi maissi, hirssi ja vesimeloni. Varsinainen maanviljely on yleensä miesten työtä, kun taas naiset tekevät esimerkiksi kankaita. Sekä paimentolaisuuteen että maanviljelykseen ovat vaikuttaneet Sahelin kuivuudet, jotka ovat aiheuttaneet monilla alueilla nälänhätää.

### Yhteisö
Maurit jakaantuvat useisiin eri klaaneihin, jotka voidaan edelleen jakaa erilaisiin alaryhmiin. Tapakulttuuri ja noudatetut säännöt vaihtelevat alaryhmittäin, ja alaryhmillä on myös omat siviili- ja uskonnolliset johtajansa. *Marabout* ovat pyhiä miehiä, ja joitain sukuja pidetään erityisen pyhinä. Nämä suvut väittävät yleensä polveutuvansa eri tavoin profeetta Muhammedista. Miehet voivat olla moniavioisia, mutta yleensä mies eroaa edellisestä vaimostaan ennen uuden ottamista. Valkoiset maurit ovat perinteisesti olleet korkea-arvoisempia kuin mustat, mutta korkea-arvoinen musta mauri on ollut silti paremmassa asemassa kuin tavallinen valkoinen mauri.

## Lähteet
*

### Viitteet
Hotelli Otava

__NOTOC__

**Hotelli Otava** on Porissa sijaitseva arkkitehti C. J. von Heidekenin suunnittelema uusrenessanssityylinen rakennus. Vuonna 1857 valmistuneessa rakennuksessa toimi hotelli aina vuoteen 1985 saakka. Lopettaessaan Hotelli Otava oli Suomen vanhin yhtäjaksoisesti toiminnassa ollut hotelli-ravintola. Nykyään rakennus on toimistotiloina muun muassa Porin kaupungin käytössä. 

## Historia
Hotelli Otava oli alun perin kaksikerroksinen. Majoitustilojen lisäksi toisessa kerroksessa oli salonki, joka muutettiin kaksi vuotta valmistumisensa jälkeen teatterisaliksi. Nykyisen ulkoasunsa rakennus sai vuonna 1891, kun se korotettiin arkkitehti Johan Erik Stenbergin suunnitelmien mukaisesti kolmikerroksiseksi. Silloin myös toisen kerroksen tilat saneerattiin hotellihuoneiksi. Vuonna 1908 valmistui jugendtyylinen laajennusosa, joka yhdisti päärakennuksen vieressä sijainneeseen puurakenteiseen ravintolaan. 

Vuonna 1872 Hotelli Otavassa tehtiin suomalaista teatterihistoriaa, kun suomenkielinen teatteri sai siellä alkunsa. Suomalaisen teatterin nimellä toimintansa aloittanut Kansallisteatteri piti kaikkien aikojen ensimmäisen näytäntönsä hotellin teatterisalissa 13. lokakuuta. Ruotsinkieleistä teatteritoimintaa hotellissa oli ollut jo 1850-luvulta alkaen.   

Jatkosodan aikana hotellissa asui Porin lentokenttää tukikohtanaan pitäneiden saksalaisten päällystö. Rauhan tultua hotellin tiloissa piti majaansa venäläisten valvontakomission upseereja. Vuonna 1966 Otavassa perustettiin Pori Jazz -festivaali. Hotelli toimi myös festivaalin alkuaikoina yhtenä sen esiintymispaikoista.

Vuonna 1957 kiinteistö päätyi Porin Oluttehtaan omistukseen. Hotelli Otavan lopetettua toimintansa 28. helmikuuta 1985, purettiin vieressä sijainnut ravintola sekä sitä päärakennukseen yhdistänyt osa. Tilalle rakennettiin sisäänkäynti  kellarikerroksessa sijainneeseen oluttehtaan edustusravintolaan. 

## Nykypäivä
Porin kaupunki osti Otavan kiinteistön vuonna 1997 ja aloitti kolme vuotta myöhemmin mittavan peruskorjauksen, jonka tarkoituksena oli saattaa rakennus mahdollisimman lähelle alkuperäistä asuaan. Kolme miljoonaa euroa maksanut entisöinti valmistui vuonna 2006, ja sen jälkeen rakennus on ollut virastokäytössä.  

## Lähteet
*"Porilaisen käsikirja", Pori-seura ry 2008 
*Porin kaupunki/Hotelli Otava 

### Viitteet

## Aiheesta muualla
Henry Cecil Bovell

**Henry Cecil Bovell** (4. tammikuuta 1893 – 31. maaliskuuta 1963) oli Britannian kuninkaallisen laivaston vara-amiraali.

Hän syntyi 4. tammikuuta 1893 Barbadoksella Länsi-Intian saaristossa. Hänen isänsä oli Sir Henry A. Bovell.

Bovell liittyi laivastoon 1905 ja kävi Osbornen ja Dartmouthin laivastoakatemioita. Hän aloitti 1910 laivapalveluksensa *[[HMS Lord Nelson (1906)|HMS Lord Nelsonilla]]*. Hän suoritti tykistöopinnot 1917 ja jatkoi sitten laivuepalvelusta *[[HMS Vampire (D68)|HMS Vampirella]]*.

Hänet ylennettiin kontra-amiraaliksi 8. tammikuuta 1944, ja hän jäi eläkkeelle 1947. Eläkkeellä ollessaan hänet ylennettiin vara-amiraaliksi 13. heinäkuuta 1948. 

## Alukset, joilla palvellut
**[[HMS Lord Nelson (1906)|HMS Lord Nelson]]* 1910
**[[HMS Vampire (D68)|HMS Vampire]]* 3. toukokuuta 1918 – tammikuu 1919
**[[HMS Douglas]]* 1. syyskuuta 1924 – tammikuu 1925
**[[HMS Barham (1914)|HMS Barham]]* 20. syyskuuta 1926 – heinäkuu 1927
**[[HMS Norfolk (78)|HMS Norfolk]]* 31. joulukuuta 1931 – tammikuu 1934 (ensimmäinen päällikkyys)
**[[HMS Victory]]* 1938
**[[HMS Vindictive (1918)|HMS Vindictive]]* 17. joulukuuta 1938 – elokuu 1939
**[[HMS Argus (I49)|HMS Argus]]* 7. lokakuuta 1939 – huhtikuu 1940 
**[[HMS Victorious (R38)|HMS Victorious]]* 15. lokakuuta 1940 – elokuu 1942

## Lähteet
Toinen apologia

**Toinen apologia** (; ) on Justinos Marttyyrin kirjoittama apologia kristinuskon puolustukseksi.

## Historia

Justinos eli ja kirjoitti toisella vuosisadalla ajanlaskun alun jälkeen ja oli näin ensimmäisiä kristillisiä apologeetteja eli kristinuskoa filosofis-teologisesti puolustaneita kirjailijoita. Ennen *Toista apologiaa* Justinos oli jo kirjoittanut kristinuskon puolustukseksi pidemmän *[[Ensimmäinen apologia|Ensimmäisen apologian]]*. Molemmat teokset on ajoitettu noin vuosille 150–154. Justinos on saanut apologioihinsa innoitusta Platonin kirjoittamasta *[[Sokrateen puolustuspuhe (Platon)|Sokrateen puolustuspuheesta]]*.

*Toinen apologia* vaikuttaa syntyneen jonkin ajankohtaisen konfliktin johdosta. Eräitä kristittyjä oli tuomittu kuolemaan pelkästään uskonsa vuoksi. Justinos on kirjoittanut teoksensa osoittaakseen, että kristityt ovat elämältään nuhteettomia ja että heidän uskonsa on totta. Teos vaikuttaa sijoittuvan Roomaan.

*Toinen apologia* nähdään yleensä eräänlaisena *Ensimmäisen apologian* liitteenä. Jotkut tutkijat ovat kuitenkin argumentoineet sen itsenäisen retorisen luonteen puolesta. On mahdollista, että Eusebios tunsi apologiat yhteisnimellä *Ensimmäinen apologia* ja viittasi nimellä *Toinen apologia* johonkin sittemmin kadonneeseen Justinoksen teokseen.

Teksti on säilynyt nykyaikaan yhdessä keskiaikaisessa käsikirjoituksessa, niin kutsutussa Pariisin käsikirjoituksessa (*Codex Parisinus Graecus* 450) vuodelta 1364.

## Sisältö

Justinoksen teos koostuu 15 luvusta. Teoksen alussa Justinos käsittelee kristittyjä vastaan puhjenneita vainoja. Hän pyrkii eri tavoin osoittamaan, että vainot ovat epäoikeudenmukaisia.

Sen jälkeen Justinos käsittelee itse kristillistä uskoa. Hänen mukaansa kristittyjen elämällä maailmassa on jumalallinen tarkoitus. Vain kristityillä on koko Sana, ja he myös elävät sen mukaista elämää.

Teos päättyy vetoomukseen oikeudenmukaisen tuomion puolesta.

## Lähteet

## Kirjallisuutta
### Suomennos

* Justinos Marttyyri: *Toinen apologia*. Teoksessa 

### Muita käännöksiä ja alkutekstien laitoksia

* 
* Migne, Jacques-Paul (toim.): *[[Patrologia Graeca]]* 6.441–470.

## Aiheesta muualla
### Teos

* Justinos Marttyyri: *[http://www.helsinki.fi/teol/hyel_vanha/opiskelu/justinosmarttyyri/apologia2.htm Toinen apologia]*. Suomennos Martti Myllykoski. Helsingin yliopiston teologinen tiedekunta.
* Iustinus: *[http://www.documentacatholicaomnia.eu/04z/z_0100-0160__Iustinus__Apologia_Secunda_%28MPG_006_0441_0470%29__GM.pdf.html Apologia Secunda]*. Documenta Catholica Omnia.  
* Justin Martyr: *[http://www.newadvent.org/fathers/0127.htm The Second Apology]*. New Advent. 
* Justin Martyr: *[http://www.ccel.org/ccel/schaff/anf01.viii.iii.html The Second Apology]*. Christian Classics Ethereal Library. 

### Muuta

* Myllykoski, Matti: ''Toisen apologian'' kommentaari. Helsingin yliopiston teologinen tiedekunta.
Mäntän kirkko

**Mäntän kirkko** on vuonna 1928 valmistunut arkkitehti W. G. Palmqvistin suunnittelema kivikirkko Mäntän keskustassa Mänttä-Vilppulan kaupungissa. Mäntän seurakunta erotettiin Vilppulasta vuonna 1921 ja kunta vuotta myöhemmin. Itsenäisen seurakunnan perustamisen yhtenä edellytyksenä oli G. A. Serlachius Oy:n päätös rakennuttaa ja lahjoittaa seurakunnalle oma kirkko. Niinpä yhtiö rakennutti kirkon omalla kustannuksellaan. Rakennukseen mahtuu noin 450 henkeä. Kirkko on pohjaratkaisultaan ristinmuotoinen ja se edustaa tyyliltään lähinnä pohjoismaista uusbarokkia. Kellotapulin korkeus on 37 metriä ja kirkkosalin kupoli on 13 metriä lattiatasosta. 

Tornilliseen leveärunkoiseen pitkäkirkkoon liittyy matalampi monikulmainen kuori. Sivuilla on satulakattoiset kylkiäiset, joista toinen avautuu kirkkosaliin ja toisessa on seurakuntasali. Ulkoseiniltään vaaleanruskeaksi rapattu kirkko on rakennettu osaksi kivestä ja osaksi tiilestä. Tornin yläosa on mukailtu barokkimaisen kaartuvaksi. Kirkkosalia kattaa kookas ristiholvi. Kirkon alkuperäiset valaisimet on valmistanut Taito Oy.

Mäntän kirkon erityispiirre on runsas taiteen käyttö sisustuksessa. Alttaritaulun on maalannut Alvar Cawén. Taulu esittää Mariaa ja Jeesus-lasta lampaiden ympäröimänä. Se on paikallinen tulkinta jouluevankeliumista. Mallina ollut mänttäläinen nainen istuu lapsi sylissään Joenniemen kartanon lampaiden ympäröimänä. Maalauksen värien pehmeät pohjasävyt on otettu luonnosta. Alttaritaulun sivuilla olevat lasimaalaukset ovat myös Alvar Cawénin työtä, kun taas urkuparven lasimaalauksen on tehnyt Eric O. W. Ehrström. Kirkko on Museoviraston suojelukohde.

Hannes Autereen yhteensä 35 puuveistosta ovat kansanomaisia kristinuskon, kirkollisen elämän ja historian kuvauksia. Alttarikaiteen puureliefit kuvaavat Jeesuksen elämänvaiheita. Saarnatuolin aihepiiri esittää kirkollista elämää, jota Autere on höystänyt huumorilla. Raamatun tapahtumat ja sen henkilöhahmot ovat joidenkin veistosten aiheita. Neitsyt Maria Jeesus-lapsi sylissään, Pietari avaimineen sekä neljä evankelistaa ovat saaneet paikkansa saarnatuolin kaiteessa. Katoksen päällä on Ihmisen Poika käsissään Jumalan sanan kaksiteräinen miekka. Urkuparven kaiteen yhdeksän reliefiä kuvaavat Suomen kansan muinaista elämää ja työntekoa.

## Lähteet

## Aiheesta muualla
* 
* Mänttä-Vilppulan seurakunta, Mäntän kirkko 
* Mäntän seurakunnan kirkko. G. A. Serlachius Oy:n kaunis lahjoitus, Helsingin Sanomat, 16.09.1928, nro 252, s. 18, Kansalliskirjaston digitaaliset aineistot
* Uudenaikaiset urut, Suomen Kuvalehti, 10.11.1928, nro 46, s. 21, Kansalliskirjaston digitaaliset aineistot
Majestic-luokka (taistelulaiva)

**Majestic-luokka** oli Britannian kuninkaallisen laivaston taistelulaivaluokka, johon kuului yhdeksän 1895-1898 valmistettua alusta. Luokan aluksista *[[HMS Majestic (1895)|HMS Majestic]]* upposi Saksan keisarikunnan laivaston sukellusveneen *[[SM U-21]]* torpedoimana vuonna 1915 ja loput romutettiin ensimmäisen maailmansodan jälkeen. 

## Alukset

## Lähteet

*
*
*
*

### Viitteet
Ramos

**Ramos** on muun muassa seuraavien henkilöiden sukunimi:

* Adrián Ramos (s. 1986), kolumbialainen jalkapalloilija
* Albert Ramos (s. 1988), espanjalainen tennispelaaja
* Alberto Gaudêncio Ramos (1915–1991), brasilialainen katolinen arkkipiispa
* Álvaro Ramos Chaves (s. 1983), costaricalainen poliitikko
* Anthony Ramos (s. 1991), yhdysvaltalainen näyttelijä ja laulaja
* António Ramos Monteiro (1928–2004), portugalilainen katolinen piispa
* António Manuel Moiteiro Ramos (s. 1956), portugalilainen katolinen piispa
* Arantxa Ramos (s. 1988), espanjalainen uimari
* Cássio Ramos (s. 1987), brasilialainen jalkapallomaalivahti
* Efrén Ramos Salazar (1939–2005), meksikolainen katolinen piispa
* Emilio Ramos (s. 1935), espanjalainen jousiampuja
* Felipe Ramos (s. 1963), meksikolainen jalkapalloerotuomari
* Fidel V. Ramos (1928–2022), Filippiinien presidentti 1992–1998
* Gonçalo Ramos (s. 2001), portugalilainen jalkapalloilija
* Graciliano Ramos (1892–1953), brasilialainen kirjailija
* Francisco Javier Chavolla Ramos (s. 1946), meksikolainen katolinen piispa 
* Hernando da Silva Ramos, *Nano* (s. 1925), brasilialainen Formula 1 -kuljettaja
* Hugo Novoa Ramos (s. 2003), espanjalainen jalkapalloilija
* Ismel Ramos (s. 1985), venezuelalainen lentopalloilija
* Joana Ramos (s. 1982), portugalilainen judoka
* João Ramos do Nascimento, *Dodinho* (1917–1996), brasilialainen jalkapalloilija
* José Ramos Horta (s. 1949), Itä-Timorin presidentti 2007–2012, Nobelin rauhanpalkinnon saaja
* Jose Cardoso dos Ramos Cassandra (s. 1964), saotomeprincipelainen poliitikko
* Juande Ramos (s. 1954), espanjalainen jalkapalloilija ja valmentaja
* Laerció Ramos jr (s. 1984), brasilialainen jalkapalloilija
* Mark Ramos-Nishita, *Money Mark* (s. 1960), yhdysvaltalainen muusikko, lauluntekijä ja tuottaja
* Mauro Ramos (1930–2002), brasilialainen jalkapalloilija
* Mel Ramos (1935–2018), yhdysvaltalainen poptaiteilija
* Murilo Sebastião Ramos Krieger (s. 1943), brasilialainen katolinen arkkipiispa
* Nathalia Ramos (s. 1992), espanjalainen näyttelijä
* Rafael Coello Ramos (1877–1967), hondurasilainen säveltäjä ja muusikko
* Rafael Palmero Ramos (1936–2021), espanjalainen katolinen piispa
* Ruy Ramos (s. 1957), japanilainen jalkapalloilija
* Sarah Ramos (s. 1991), yhdysvaltalainen näyttelijä
* Sergio Ramos (s. 1986), espanjalainen jalkapalloilija
* Sugar Ramos (1941–2017), kuubalais-meksikolainen nyrkkeilijä.
Tyyppi 81 Tan-SAM

**Tyyppi 81 Tan-SAM** on lyhyen kantaman japanilaisvalmisteinen ilmatorjuntaohjus. Ohjusasejärjestelmän kehitti Toshiba Electrics. Käyttöönotto tapahtui 1981.

Asejärjestelmän ohjautuminen perustui infrapunahakuun (IR). Siihen tehtiin jo 1980-luvulla päivityksiä, joilla pyrittiin parantamaan häirinnänsietoa sekä lisäämään osumistarkkuutta. Tyyppi 81 Tan-SAM oli jokseenkin tunnoton elektroniselle häirinnälle, mutta ajautui alttiisti muihin harhautusvälineisiin, kuten häirintäsoihtuihin. Uuden ohjusversion nimenä oli Tyyppi 81 Tan-SAM Kai.

Ohjusaseen laukaisupaino on 100 kg. Sen ulottuvuus on 7 km. Ohjus on pituudeltaan 2,70 m. Moottori on yksivaiheinen ja kiinteätä ajoainetta käyttävä.

## Lähteet
* 

### Viitteet

## Aiheesta muualla

*
Vilppulan kirkko

**Vilppulan kirkko** on vuonna 1900 valmistunut arkkitehti Georg Schreckin suunnittelema puinen päätytornillinen pitkäkirkko Mänttä-Vilppulan Vilppulassa. Kirkon ikkunoissa on vaikutteita gotiikasta ja kirkkosalin penkeissä jugendista, kirkkotekstiilit on suunnitellut taiteilija Tellervo Strömmer. Kirkkoa on korjattu 1914, 1929, 1954 ja 2023. Kirkon yhteydessä on Vilppulan hautausmaa. Kirkossa on tilaa noin 700 hengelle. Alttaritaulun *Vapahtaja palestiinalaisen vuoristomaiseman keskellä* on maalannut Pekka Halonen 1914, kuori-ikkunassa on lasimaalaus *Alfa ja Omega*.  

## Vilppulan hautausmaa

Vilppulan vuonna 1894 käyttöön otettu hautausmaa on kirkon ympärillä.

### Hautamuistomerkkejä

## Kuvagalleria

Kuva:Vilppulan kirkko 2.JPG|Kirkon pääty
Kuva:Vilppulan kirkko 1.JPG|Kirkko talviasussa
Kuva:Vilppulan kirkko 4.JPG|Hautausmaan aluetta
Kuva:Vilppula sh.JPG|Sankarihaudat


## Lähteet

## Aiheesta muualla
Ihmemaa (romaani)

**Ihmemaa** *(A Place Called Here)* on kirjailija Cecelia Ahernin vuonna 2006 ilmestynyt romaani. Se on alkuperäiseltä julkaisemisjärjestykseltään Ahernin neljäs romaani.

## Juoni

Sandy Shortin lapsuudennaapurin Jenny-Mayn kadottua Sandy alkaa miettiä minne kadonneet ihmiset ja asiat oikein joutuvat. Katoamisesta lähtien hän suhtautuu hukkaamiinsa esineisiin pakkomielteisesti ja muun muassa nimeää huolellisesti kaikki tavaransa. Sandyn vanhemmat ja palkkaavat tyttärelleen psykiatrin, joka auttaa Sandya pakkomielteessään. Aikuisena Sandy Short työskentelee Irlannin poliisivoimissa mutta perustaa pian oman yrityksen, joka etsii kadonneita ihmisiä.

Pian Sandy saa yhteydenoton Jack Ruttlelta, joka etsii kadonnutta pikkuveljeään, Donalia. Matkalla tapaamiseen Jackin kanssa Sandy eksyy metsään ja katoaa. Sandy päätyy paikkaan, Ihmemaahan, jonne kadonneet ihmiset ja asiat päätyvät. Hän löytää Ihmemaasta kaikki kadottamansa asiat ja ihmiset. Sandy ei kuitenkaan löydä kahta ihmistä, jotka hän todella haluaisi löytää, Donalia ja Jenny-Mayta.

Sandyllä on koti-ikävä ja hän huomaa, että ihmisiä katoaa myös Ihmemaasta ymmärtää, että hänen ainoana keinonaan päästä takaisin kotiin on hukata itsensä uudestaan. Ongelmana on kuitenkin se, että itseään on vaikea hukata tietoisesti.

### Henkilöitä
*Sandy Short: Romaanin 34-vuotias päähenkilö, jolle muodostuu pakkomielle kadonneista ihmisistä ja asioista. Hän työskentelee omassa yrityksessään, joka etsii kadonneita ihmisiä.
*Jenny-May Butler: Sandyn lapsuudenaikainen naapuri, joka katosi.
*Gregory Burton: Sandyn vanhempien palkkaama psykiatri.
*Jack Ruttle: Sandyn asiakas, joka etsii kadonnutta veljeään, Donalia.
*Gloria: Jackin tyttöystävä.
*Donal Ruttle: Jackin kadoksissa oleva veli.
*Bobby Duke: Sandyn kauan etsimä henkilö, jonka hän löytää Ihmemaassa. Bobby ylläpitää Ihmemaan löytötavaratoimistoa.
*Graham Turner: Vartija, joka ilmoittaa Jackille Sandyn katoamisesta.

## Vastaanotto
Marie Clairen lisäksi kirjaa ovat kehuneet muun muassa Irish Independent, Irish Times ja Daily Mail, joka kehui kirjaa lumoavaksi taikuuden ja todellisuuden sekoitukseksi.

## Lähteet
Yön Polte

**Yön Polte** on kolmesta muusikosta, Kuningas Pähkinästä, Setä Tamusta ja Stigistä koostuva yhtye. Yön Poltteen esikoissingle *[[Tyttö sinä olet meritähti]]* julkaistiin digitaalisesti tammikuussa 2012. Kappale nauhoitettiin kesällä 2011 Gerbyssä, Vaasassa. Kappale on sittemmin yltänyt muun muassa Suomen virallisen singlelistan sijalle seitsemän, sekä Suomen Spotify-käyttäjien toiseksi kuunnelluimmaksi kotimaiseksi kappaleeksi.

Yön Poltteen toinen single *[[Rakkauden ratapiha]]* sai ensisoittonsa YleX:llä 15. huhtikuuta 2013. Kappale nauhoitettiin Kuningas Pähkinän ja Setä Tamun osalta Vaasassa, Stigin osuudet nauhoitettiin Helsingissä. Kappaleen virallinen julkaisupäivä oli 19. huhtikuuta 2013.

## Diskografia
### Singlet
* *[[Tyttö sinä olet meritähti]]* (2012)
* *[[Rakkauden ratapiha]]* (2013)
* *RIP* (2016)
* *Aikamoinen munapää* (2018)
* *Kauan sitten kaukaisessa galaksissa* (2024)

## Lähteet
Yleisluistelun Suomen-mestaruuskilpailut 1911

Suomen luistelumestaruudesta kilpailtiin Pohjoissatamassa. Väinö Wickström voitti mestaruuden voitettuaan kaksi pisintä matkaa. Arvo Tuomainen sijoittui samalla piistemäärällä toiseksi. Kolmas oli Joensuun Aksel Lihr.

### Miesten yleismestaruus







## Lähteet
* 01.04.1911 Suomen Urheilulehti no 4
Saksan alle 20-vuotiaiden jääkiekkomaajoukkue

**Saksan alle 20-vuotiaiden jääkiekkomaajoukkue** edustaa Saksaa jääkiekon nuorten maailmanmestaruuskilpailuissa. 2000-luvulla joukkue on pelannut välillä 1. divisioonaa ja pääsarjaa.

Saksan paras sijoitus on kotikisoista vuodelta 1981, jolloin joukkue oli viides. Tuolloin se edusti vielä Länsi-Saksaa. Vuodesta 1991 joukkue on edustanut yhdistynyttä Saksaa.

Vuoden 2024 maailmanmestaruuskilpailuissa Saksa voitti ensimmäistä kertaa Suomen, lukemin 4–3. Tätä ennen joukkueet olivat kohdanneet aikaisemmissa kisoissa 25 kertaa. 

## Sijoitukset maailmanmestaruuskilpailuissa

* 1977 – 6. 
* 1978 – 7.
* 1979 – 7.
* 1980 – 6. 
* **[[Jääkiekon nuorten maailmanmestaruuskilpailut 1981|1981]]** – 5. 
* 1982 – 7. 
* 1983 – 7. 
* 1984 – 7. 
* 1985 – 7. 
* 1986 – 8. *(*putosi B-sarjaan)
* 1987 – B-sarja; 1 (nousi pääsarjaan)
* 1988 – 7. 
* 1989 – 8. (putosi B-sarjaan)
* 1990 – B-sarja; 2.
* 1991 – B-sarja; 1 (nousi pääsarjaan)
* **[[Jääkiekon nuorten maailmanmestaruuskilpailut 1992|1992]]** – 7. 
* 1993 – 7. 
* 1994 – 7. 
* 1995 – 7.
* 1996 – 8.  
* 1997 – 9. 
* 1998 – 10. (putosi B-sarjaan)
* 1999 – B-sarja; 4. 
* 2000 – B-sarja; 2. 
* 2001 – 1. divisioona; 2.

* 2002 – 1. divisioona; 1. (nousi pääsarjaan)
* 2003 – 9. (putosi 1. divisioonaan)
* 2004 – 1. divisioona, lohko-A; 1. (nousi pääsarjaan)
* 2005 – 9.
* 2006 – 1. divisioona, lohko-A; 1. (nousi pääsarjaan)
* 2007 – 9. (putosi 1. divisioonaan)
* 2008 – 1. divisioona, lohko-A; 1. (nousi pääsarjaan)
* 2009 – 9. (putosi 1. divisioonaan)
* 2010 – 1. divisioona, lohko-A; 1. (nousi pääsarjaan)
* 2011 – 9. (putosi 1. divisioonaan)
* 2012 – 1. divisioona, lohko-A; 1. (nousi pääsarjaan)
* 2013 – 9.
* 2014 – 9.
* 2015 – 10. 
* 2016 – 1. divisioona, lohko-A; 5. 
* 2017 – 1. divisioona, lohko-A; 2. 
* 2018 – 1. divisioona, lohko-A; 3.
* 2019 – 1. divisioona, lohko-A; 1. (nousi pääsarjaan)
* 2020 – 9.
* 2021 – 6.
* 2022 – 6.
* 2023 – 8.
* 2024 – 9.
* 2025 – 9.
* 2026 – 9.

## Lähteet
*Saksa nationalteamsoficehockeyssä 1

### Viitteet

### Huomautukset
1Lähde on harrastelijasivu, jossa ei ole käytetty lähdeviitteitä. Tietolaatikon ottelutuloksiin on suhtauduttava varauksella.
102 Miriam

**102 Miriam** on päävyöhykkeen asteroidi Marsin ja Jupiterin välisellä vyöhykkeellä. Asteroidin löysi Christian Heinrich Friedrich Peters 22. elokuuta 1868. Ennen nimeämisestä se tunnettiin väliaikaisella tunnuksella **A868 QA** tai **1868 QA**.

Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin absoluuttinen magnitudi (H) on  ja sen läpimitta on noin . Asteroidin pyörähdysaika akselin ympäri on  ja sen spektrityyppi on P-tyyppiä Tholenin luokituksessa  ja C-tyyppiä SMASSII-luokituksessa.

Asteroidi on nimetty heprealaisen profeetan Mooseksen siskon Mirjamin mukaan. Edward S. Holdenin mukaan nimeäminen aiheutti pahennusta, koska se poikkesi nimeämisistavoista.

## Lähteet
Joka leikistä suuttuu

**Joka leikistä suuttuu** () on Anthony Horowitzin ensimmäinen aikuisille suunnattu romaani. Kirjan päähenkilönä on Guy Fletcher, joka yrittää selvittää erään vitsin alkuperää.

## Juoni

"Siinä on tämä kaveri, joka menee baariin..."
Kirjan alussa kolmikymppinen Guy Fletcher menee Cat and Fiddle- baariin, jossa hän kuulee omasta mielestään harvinaisen huonon vitsin. Seuraavana päivänä Guy palaa baariin, jossa kuulee, että vitsin kertoja on Ron Meadows. Guy etsii käsiinsä Ronin ja saa kuulla, että Ron on kuullut vitsin hammaslääkäriltään. Pian kaikki johtolangat vitsistä kuitenkin katoavat mutta kuin sattuman kautta Guyn ollessa kiinalaisessa ravintolassa hän kuulee saman vitsin uudelleen ystävältään Dannyltä. Guy ryhtyy taas jäljittämään vitsiä ja kohtaa Sally Lockwoodin, joka on kuullut vitsin äidiltään. Sallyn äiti on kuitenkin sairas eikä muista missä on kuullut vitsin. Guy on onnellinen, että kaikki on päättynyt.

Pian outoja asioita alkaa tapahtua Guylle: hänen puhelintaan salakuunnellaan ja hän näkee raha-automaatissaan tekstin: "Hahahaha!". Guy näkee kolme outoa miestä ja kompastuu banaaninkuoreen. Pikkuhiljaa pienet tapahtumat muuttuvat suuriksi, Johny Peters kuolee ja ruumis löydetään Guyn pakastimesta, jolloin häntä epäillään syylliseksi.

Guy muistaa Sallyn ja ymmärtää, että myös tämä on vaarassa, koska hän on soittanut Sallylle monta kertaa. Hänen saapuessaan Sallyn talolle tämän talo räjähtää. Guylle ja Sallylle selviää, että kaikki on seurausta siitä, että Guy on ryhtynyt tukimaan vitsin alkuperää. Guy ja Sally jatkavat tutkimuksiaan kohtalokkain seurauksin.

### Henkilöitä
*Guy Fletcher:Kolmikymppinen näyttelijä, joka ryhtyy selvittämään kuulemansa vitsin alkuperää.
*Kate Evans: Guyn tyttöystävä, joka jättää tämän baarissa.
*Ron Meadows: Vitsiniekka, jonka vitsin alkuperän Guy haluaa selvittää.
*Sylvie Graham: Guyn agentti.
*Herra Silberman:Unkarilainen hammaslääkäri.
*Sally Lockwood: Leipomon pitäjä, johon Guy tutustuu jäljittäessään vitsiä.
*Daphne Lockwood: Sallyn äiti.
*Englantilainen, irlantilainen ja skotti: salaperäisiä miehiä, jotka varjostavat Guyta.

## Lähteet
Paita pois

**"Paita pois"** on ensimmäinen single suomalaisen rap-artisti Uniikin neljänneltä studioalbumilta *[[Kiitorata (albumi)|Kiitorata]]*. Kappaleen on tuottanut Sakke. Kappale soi ensimmäisen kerran radiossa 10. huhtikuuta 2012 YleX:n "Rytmibarometri"-ohjelmassa. Single julkaistiin 18. huhtikuuta.

## Kappaleet
# Paita pois

## Lähteet
Voittajajoukkue

**Voittajajoukkue** oli MTV3-kanavalla syksyllä 2012 esitetty urheilullinen viihdeohjelma. 

Voittajajoukkueen tv-formaatti kehitettiin Suomessa. Se luotiin alusta alkaen kansainvälisille markkinoille. Voittajajoukkueessa tavallisista suomalaisista kootut 8–10 hengen joukkueet kilpailivat urheilun kautta saavutettavan maineen ja kunnian lisäksi 55&nbsp;555 euron rahapalkinnosta. Jotta kaikki olivat lähtiessä samalla viivalla, luotiin ohjelmaa varten  uusi urheilulaji *Leet*. Voittajajoukkue-ohjelman juonsi Venlapalkittu Aleksi Valavuori. Ohjelman otteluselostajana toimi jalkapalloselostaja Tuomas Virkkunen.

## Joukkueet
* LC Boom City
* Elite
* Sporticus
* Kia Kaha
* Riverside Fellows
* Dekagoni
* Bisons
* Highlanders

## Jaksot

## Lähteet

## Aiheesta muualla
* MTV3 - Voittajoukkue
Helsingin yliopiston Meilahden kampus

**Helsingin yliopiston Meilahden kampus** on yksi Helsingin yliopiston kampusalueista. Se sijaitsee Helsingissä Meilahdessa ja on myös osa Meilahden sairaala-aluetta.

## Historia
Meilahden kampuksen synty voidaan ajoittaa toisaalta 1930-luvulle, kun Naistenklinikka valmistui vuonna 1934 Meilahden alueelle, ja toisaalta vuoteen 1966, kun Yliopistollinen keskussairaala (HYKS) valmistui sen lähettyville.

## Kampuksen yksiköt
Kampuksella sijaitsevat mm. seuraavat Helsingin yliopiston yksiköt:
* Lääketieteellinen tiedekunta
* Suomen molekyylilääketieteen instituutti (FIMM)
* Terveystieteiden keskuskirjasto Terkko Health Hub

## Aiheesta muualla
* Meilahden kampuksen esittely Helsingin yliopiston sivuilla
Portugalin jääkiekkomaajoukkue

**Portugalin jääkiekkomaajoukkue** edustaa Portugalia kansainvälisissä jääkiekko-otteluissa ja -turnauksissa. Portugali on ollut vuodesta 1999 alkaen Kansainvälisen jääkiekkoliiton IIHF:n jäsen. Tämä tapahtui samaan aikaan, kun maahan avattiin ensimmäinen kaukalo Viseuun. Vuonna 2006 kaukalo kuitenkin remontointiin jääkiekkoiluun sopimattomaksi. Seuraava maan jääurheiluliiton yritys järjestää sopivat olot jääkiekkoilulle tapahtui, kun 24 000 asukkaan Elvasin kaupunkiin rakennettiin talvikuukausiksi kaukalo härkätaisteluareenalle. Kaukalo on käytössä vain puolitoista kuukautta vuodessa, ja sen mitat ovat 20 × 40 metriä. Portugalin joukkue pelasi kaukalossa ottelun vuonna 2015 tšekkiläisiä pelaajia vastaan.

Portugali on osallistunut kahdesti IIHF:n Development Cup -turnaukseen. Ensimmäisellä kerralla vuonna 2017 joukkueessa oli paljon rullakiekon pelaajia ja joitakin ulkoportugalilaisia, muun muassa Quebecista. Joukkueessa pelasi myös Christopher Leite, joka on pelannut Ranskan korkeimmalla sarjatasolla. Vuoden 2017 turnauksessa joukkue sijoittui kolmanneksi eli toiseksi viimeiseksi voitettuaan Andorran jatkoajalla. Portugalia valmensi yhdysvaltalainen Jim Aldred. Kyseessä oli ensimmäinen Portugalin jääkiekkomaajoukkueen kansainvälinen turnaus. Ensimmäisen turnauksen aikoihin maan jääurheiluliiton oli tarkoitus yhdistyä Portugalin talviurheiluliittoon, minkä varaan jääkiekkoharrastajat laskivat paljon.

Vuoden 2018 turnauksessa joukkueen sijoitus oli toinen sen voitettua Irlannin ja Andorran mutta hävittyä Pohjois-Makedonialle. Portugalin kaltaiselle kehittyvälle jääkiekkomaalle Development Cup oli tärkeä, sillä sen avulla joukkueen Portugalissa harjoittelevat pelaajat saivat kansainvälistä kokemusta. 

Vuonna 2022 maassa oli 57 rekisteröitynyttä miesjääkiekkoilijaa, mutta ei yhtään virallista tuomaria, eikä edelleenkään yhtään jäähallia tai kaukaloa. Lissabon on yksi harvoja Euroopan pääkaupunkeja, jossa ei ole jäähallia. Vuonna 2025 Portugalissa oli yksi jäähalli ja 80 miesjääkiekkoilijaa. Koska maa oli pitkän aikaa jäähallitta, monet portugalilaispelaajat harjoittelivat 2010-luvun lopulla Espanjassa sekä Granadassa että Madridin alueella. Portugalin jääurheiluliiton yksi tavoitteista onkin ylläpitää hyvät suhteet espanjalaisten jääkiekkoharrastajien kanssa. Pitkän ajan tavoitteissa liitto on hahmotellut yhteistä Pyreneiden niemimaan liigaa. Liiton puheenjohtajan Mauricio Xavierin mukaan maa on saanut paljon apua jääkiekkotoimintaan Tšekin suurlähettiläältä Lissabonista. Xavier itsekin tutustui jääkiekkoon ulkomailla, Kanadassa, ollessaan siellä maanpaossa lapsena.

Portugalilla ei ole sijoitusta jääkiekon maailmanrankingissa, koska joukkue ei ole osallistunut yhteenkään viralliseen maailmanmestaruusturnaukseen. 

Tunnetuimpia portugalilaistaustaisia jääkiekkoilijoita lienevät NHL-pelaajat John Tavares ja Mike Ribeiro. 

## Lähteet
Theagenes Thasoslainen

**Theagenes Thasoslainen** (400-luku eaa.) oli antiikin kreikkalainen urheilusankari. Hän voitti urheilu-urallaan enemmän kilpailuja kuin kukaan toinen antiikin ajan urheilija: yhteensä 1 400 kilpailua nyrkkeilyssä ja pankrationissa, joista merkittävimpinä kolmesti Olympian kisoissa ja Delfoissa Python kisoissa, yhdeksästi Nemeassa ja kymmenen kertaa Isthmiassa. Päälajissaan nyrkkeilyssä Theageneen kerrotaan olleen voittamaton 22 vuoden ajan.

## Lähteet
*Koski, Rissanen, Tahvanainen: *Antiikin urheilu, Olympian kentiltä Rooman areenoille* Atena kustannus 2004, s. 37
VHL-kausi 2011–2012

**VHL-kausi 2011–2012** oli venäläisen jääkiekkosarjan VHL:n toinen kausi. Liigan runkosarja alkoi 11. syyskuuta 2011 ja viimeinen finaaliottelu pelattiin 25. huhtikuuta 2012. Sarjaan osallistui 23 joukkuetta, mikä on kolme enemmän kun aiempana vuonna.

Sarjaan osallistui myös Lokomotiv Jaroslavl, joka ei osallistunut KHL-liigaan edustusjoukkueen lento-onnettomuuden vuoksi. Jaroslavlin otteluohjelma oli muita lyhyempi, minkä vuoksi läntisen konferenssin paremmuusjärjestys ratkaistiin voittoprosentilla.

Hallitseva mestari Rubin Tjumen voitti runkosarjan, mutta hävisi Bratina Cup -finaaleissa Toros Neftekamskille suoraan neljässä ottelussa.

## Joukkueet

### Joukkuemuutokset
*Donbass Donetsk liittyi liigaan Vyštša Lihasta
*Titan Klin ja Sokol Krasnojarsk nousivat liigaan Pervaja Ligasta
*HK Krylja Sovetov Moskova jättäytyi liigasta
*Lokomotiv Jaroslavl osallistui sarjaan tammikuusta lähtien

## Runkosarja
### Läntinen konferenssi

### Itäinen konferenssi

O = ottelut, V = voitot, H = häviöt, JV = jatkoaikavoitot, JH = jatkoaikahäviöt, TM = tehdyt maalit, PM = päästetyt maalit

## Pudotuspelit

## Lähteet
*Sarjataulukko vhl 
*Pudotuspelien tilastot vhl 
*Tilastot vhl 

### Viitteet
Moskovan riemukaari (Moskova)

**Moskovan riemukaari** () on riemukaari, joka sijaitsee Moskovan kaupungin voiton aukiolla Venäjällä. Riemukaaren rakentaminen aloitettiin vuonna 1829 ja riemukaari valmistui vuonna 1834. Riemukaari on rakennettu muistoksi Venäjän voitettua Napoleonin 1812 vuoden sodassa. Riemukaaren veistokset ja pylväät on valmistettu valuraudasta ja riemukaari on valmistettu tiiliskivistä, jotka on päällystetty kalkilla. 

Vuonna 1936 riemukaari purettiin Stalinin määräyksestä ja riemukaaren veistokset siirrettiin museoihin. Vuosina 1966-68 riemukaari rakennettiin uudestaan Moskovan voiton aukiolle. 

## Lähteet

## Aiheesta muualla
Horrostila

**Horrostila** tarkoittaa tietokoneen sammuttamista tietokoneen tilaa hävittämättä. Kun tietokone laitetaan horrostilaan, tallennetaan sen keskusmuistissa olevat tiedot joko kovalevylle tai muulle pysyvälle muistille. Kun tietokone herätetään horrostilasta se on siis tismalleen samassa tilassa, kuin ennen horrostilaan siirtymistä.

Verrattuna lepotilaan tietokone säästää enemmän sähkövirtaa, mutta palautuminen on toisaalta hitaampaa, mutta kuitenkin huomattavasti nopeampaa kuin tietokoneen käynnistäminen täysin suljetusta tilasta.

## Katso myös
* Energiansäästö
* Lepotila
Konsonanttien oikeudenkäynti

**Konsonanttien oikeudenkäynti** (;  tai *Iudicium Vocalium*) on Lukianoksen kirjoittama satiiri. Se kertoo konsonanttien keskinäisestä oikeudenkäynnistä, jossa sigma on haastanut taun oikeuteen tämän käyttäytymisestä kreikan kielessä.

Lukianoksen teos satirisoi hänen aikansa toisen sofistiikan attikismia eli pyrkimystä jäljitellä klassisen ajan attikan murretta sen sijaan, että hyväksyttäisiin kielen luonnollinen kehitys. Lukianos pilkkaa muun muassa vaatimatonta syntyperää olevia reettoreita, jotka esittävät olevansa attikalaisia ja pyrkivät tekemään vaikutuksen yleisöönsä muutaman attikalaisen sanan sanavarastolla.

Lukianoksen teos koostuu sigman tuomareille pitämästä puheesta. Tuomareina oikeudenkäynnissä toimivat seitsemän vokaalia, koska niillä on korkein asema kirjainten joukossa; tämä johtuu siitä, että ne voidaan lausua yksinäänkin. Syytepuheessaan sigma syyttää naapuriaan tauta väkivallasta ja epäoikeudenmukaisuudesta. Hän sanoo kestäneensä taun toimia alueillaan pitkään, mutta nyt häirintä oli kuulemma vain yltymässä. Sigma pelkää menettävänsä asemansa kirjaimena kokonaan ja jäävänsä pelkäksi hälyääneksi.

Sigman huolestumisen syy on klassisen kreikan murre-eroissa: monissa murteissa eräitä sanoja kirjoitettaessa käytetään sigmaa, kun taas attikan murteessa käytetään tau-kirjainta. Sigma kertoo kestäneensä vielä valittamatta taun tunkeutumisen sigman tilalle sellaisissa sanoissa kuin *tessarakonta*/*tettarakonta* (, ’neljäkymmentä’) ja *sēmeron*/*tēmeron* (, ’tänään’); hän oli pitänyt tätä vain leikintekona ja erikoisuutena sanojen lausumisessa. Taun tunkeutuminen oli kuitenkin jatkunut, ja lopulta tämä oli kehdannut hyökätä sellaiseenkin sanaan kuin *basilissa* (, ’kuningatar’).

Sigma syyttää tauta hyökkäämisestä myös monien muiden kirjainten, kuten deltan, theetan ja zeetan kimppuun. Lisäksi tämä mainitsee puheessaan myös muita vastaavanlaisia kirjainten välisisiä kiistatapauksia, kuten lambdan ja rhoon kiistan sanassa *kefalalgia*/*kefalargia* (, ’päänsärky’); gamman ja kapan kiistan sanassa *gnafalla*/*knafalla* (, ’nöyhtä’); sekä lambdan ja gamman kiistan sanassa *molis*/*mogis* (, ’vaivoin’).

Lopussa sigma ehdottaa taulle rangaistukseksi kuolemaa ristiinnaulitsemalla; onhan ristinpuukin (, *stauros*) saanut muotonsa tau-kirjaimesta.

## Lähteet

## Kirjallisuutta

*  Kreikankielinen alkuteksti ja englanninkielinen käännös.

## Aiheesta muualla

* Lucian: *[http://www.sacred-texts.com/cla/luc/wl1/wl110.htm Trial in the Court of Vowels]* 
* Lucien: *[http://remacle.org/bloodwolf/philosophes/Lucien/voyelles.htm Le Jugement des Voyelles]* 
* Λουκιανός: *[http://el.wikisource.org/wiki/Δίκη_συμφώνων Δίκη Συμφώνων (τοῦ Σίγμα πρὸς τὸ Ταῦ ὑπὸ τοῖς ἑπτὰ φωνήεσιν)]*
Valko-Venäjän alle 20-vuotiaiden jääkiekkomaajoukkue

**Valko-Venäjän alle 20-vuotiaiden jääkiekkomaajoukkue** edustaa Valko-Venäjää jääkiekon nuorten maailmanmestaruuskilpailuissa ja muissa ikäluokkansa kansainvälisissä otteluissa. Venäjän hyökättyä Ukrainaan helmikuussa 2022 Valko-Venäjänkin jääkiekkomaajoukkueet suljettiin kansanvälisestä toiminnasta ulos, koska maa tukee Venäjää.

## Sijoitukset maailmanmestaruuskilpailuissa

* 1993 – C-sarjan karsinta; ei noussut C-sarjaan
* 1994 – C-sarjan karsinta; 4. (nousi C-sarjaan)
* 1995 – C1-sarja; 4.
* 1996 – C-sarja; 4.
* 1997 – C-sarja; 1. (nousi B-sarjaan)
* 1998 – B-sarja; 1. (nousi pääsarjaan)
* 1999 – 10. (putosi B-sarjaan)
* 2000 – B-sarja; 1. (nousi pääsarjaan)
* 2001 – 9.
* 2002 – 9.
* 2003 – 10. (putosi 1. divisioonaan)
* 2004 – 1. div., lohko B; 1. (nousi pääsarjaan)
* 2005 – 10. (putosi 1. divisioonaan)
* 2006 – 1. div., lohko B; 1. (nousi pääsarjaan)
* 2007 – 10. (putosi 1. divisioonaan)
* 2008 – 1. div., lohko B; 2.
* 2009 – 1. div., lohko A; 2.
* 2010 – 1. div., lohko B; 2.
* 2011 – 1. div., lohko A; 2.
* 2012 – 1. div., lohko A; 2.

* 2013 – 1. div., lohko A; 2.
* 2014 – 1. div., lohko A; 3.
* 2015 – 1. div., lohko A; 1.
* 2016 – 10. (putosi 1. divisioonaan)
* 2017 – 1. div., lohko A; 1.
* 2018 – 10. (putosi 1. divisioonaan)
* 2019 – 1. div., lohko A; 2.
* 2020 – 1. div., lohko A; 3.
* 2021 – 1. div., lohko A:n turnaus peruttiin koronaviruspandemian vuoksi.
* 2022 – 1. div., lohko A; 1. (oli määrä nousta pääsarjaan)
* 2023 – Joukkue suljettiin kisoista Venäjän hyökättyä Ukrainaan.
* 2024 – Joukkueen ei sallittu osallistua kisoihin.
* 2025 – Joukkueen ei sallittu osallistua kisoihin.
* 2026 – Joukkueen ei sallittu osallistua kisoihin.

## Lähteet
* http://www.nationalteamsoficehockey.com/belarus.html 1

### Viitteet

### Huomautukset
1Lähde on harrastelijasivu, jossa ei ole käytetty lähdeviitteitä, ja se on päivitetty viimeksi 24.3.2012. Tietolaatikon ottelutuloksiin on suhtauduttava varauksella.
Sonangol

**Sonangol Group** (), koko nimeltään **Sociedade Nacional de Combustíveis de Angola E.P.**, on Angolassa toimiva valtion öljy-yhtiö, joka tuottaa maaöljyä ja maakaasua. Yritys perustettiin vuonna 1976 maan itsenäistymisen jälkeen, jolloin maassa toiminut öljy-yhtiö ANGOL kansallistettiin ja jaettiin kahteen toimivaan yritykseen. Yrityksen päämaja sijaitsee Luandassa. Yrityksellä on monia tytäryhtiöitä muun muassa Brazzavillessä, Hongkongissa, Houstonissa, Lontoossa ja Singaporessa. Yritys on toiminut Ricardo Teixeiran sponsorina tämän edustettua Angolaa pikkuformulaluokissa. 

## Historia
Sonangol Group perustettiin vuonna 1976 Angolan itsenäistymisen jälkeen hallinnoimaan maan öljyvaroja. Sen taustalla on portugalilainen ANGOL-yhtiö, joka toimi polttoaineiden jakelussa. Itsenäistymisen jälkeen Sonangol siirtyi hallinnoimaan ulkomaisten yhtiöiden infrastruktuuria ja henkilöstöä sekä panosti osaamisen kehittämiseen lähettämällä opiskelijoita ulkomaille. Yritystä on johdettu valtion omistuksesta huolimatta tehokkuuden ja tuottavuuden periaatteiden mukaisesti. 

Vuosikymmenten aikana Sonangol Group on kasvanut monikansalliseksi konserniksi, jolla on yli 30 tytäryhtiötä ja toimintaa Afrikassa, Amerikassa, Aasiassa sekä Euroopassa. Yhtiö on merkittävä kehityksen ja osaamisen edistäjä Angolassa sekä johtava polttoaineiden jakelija. Sen menestys perustuu tehokkaaseen toimintaan ja hyviin suhteisiin kansainvälisten öljy-yhtiöiden kanssa. Tärkeimpiä virstanpylväitä ovat muun muassa kansainvälisen toiminnan käynnistäminen, syvänmeren kenttien hyödyntäminen, LNG-tuotannon aloittaminen sekä laaja uudelleenjärjestely 2010-luvulla.

Vonna 2017 Isabel dos Santosin toimiessa yrityksen johdossa hän siirsi salaa yhtiön varoja Arabiemiraatteissa sijaitseville pankkitileille. Loppujen lopuksi Sonangolin tilille jäi vain 309 Yhdysvaltain dollaria, ja dos Santosista annettiin Interpolin pidätysmääräys.

## Yhtiön strategia
Yhtiön tavoitteena on toimia öljy- ja energiasektorilla kestävän kehityksen periaatteiden mukaisesti, tuottaen arvoa omistajilleen, yhteistyökumppaneilleen ja yhteiskunnalle. Lisäksi yhtiö pyrkii kehittymään integroituneeksi toimijaksi, joka huomioi ympäristönäkökohdat Afrikan öljy- ja energiasektorilla. Toimintaa ohjaavat eettisyys, turvallisuus ja ympäristön huomioiminen, täsmällisyys, kurinalaisuus, tuloskeskeisyys sekä yhteistyöhön perustuva toimintatapa.

## Yhtiön logo
Sonangolin logo koostuu mustalla typografialla kirjoitetusta nimestä sekä neliskulmaisesta symbolista, jonka värit ovat keltainen, punainen ja musta. Logo suunniteltiin vuonna 1976 itsenäisen Angolan kansallislipun väreillä, ja sitä modernisoitiin konsernin kasvun myötä vuonna 2004. Nykyisin logosta on saatavilla vaakasuora ja pystysuora versio. Logon käytössä korostetaan värien, koon ja valkoisen ympärystilan säilyttämistä selkeyden varmistamiseksi, ja tummaa taustaa käytettäessä logon ympärille jätetään riittävästi tilaa.

## Lähteet

## Aiheesta muualla
*Sonangolin kotisivut
Keretizein

**Keretizein** (, ”surmata sarvella”) oli antiikin Kreikassa 500- ja 400-luvun eaa. taitteessa kehitetty mailapeli, joka muistutti nykyaikaista maahockeyta.

Keretizeinia pelattiin kahdessa joukkueessa, joissa oli vähintään kolme pelaajaa kummassakin. Mailojen varret olivat puuta ja lavat vuohen tai naudan sarvea, mistä pelin nimikin tulee. Pelin sääntöjä ei enää tunneta, mutta luultavasti joukkue sai pisteen lyötyään pallon vastapuolen kenttäpuoliskon päätylinjan taakse.

## Lähteet

## Aiheesta muualla
* Keretizeinin pelaajia kreikkalaisessa reliefissä 490 eaa.
Antti Telenius

**Antti Telenius** (s. 20. elokuuta 1945 Tampere) on suomalainen pitkän linjan muusikko, laulaja, säveltäjä ja sanoittaja. Telenius on laulaja Vera Teleniuksen poika. Telenius keikkailee edelleenkin.

Teleniuksen muusikonura alkoi 17-vuotiaana, jolloin hän ryhtyi The Sharks yhtyeen laulaja-rumpaliksi. Hän ryhtyi ravintolamuusikoksi Matti Lepänhaaran yhtyeessä, joka noin vuoden kuluttua muuntui Juhana Quartetiksi. Teleniuksen lupaavasti alkanut ura keskeytyi rajun kolarin vuoksi vuonna 1971. Telenius selvisi ainoana viisihenkisestä seurueesta korarissa. Kuntouduttuaan onnettomuudesta Telenius perusti yhdessä kahden muusikon kanssa kokoonpanon nimeltä Trio Hämeen Hitaat. Hämeen Hitaiden tarkoituksena on tehdä kunnon perinteistä tanssimusiikkia sekä antaa tanssiyleisölle parhaansa. Pidettyään keikkailussa 10 vuotta taukoa, esiintyi Antti Telenius ja Hämeen Hitaat 10.10.2013. 

## Lähteet
Sky (yritys)

**Sky Group Limited** on brittiläinen media- ja teleyhtiö, jonka omistaa yhdysvaltalainen viestintäkonserni Comcast. Sen päämaja sijaitsee Lontoossa, ja sillä on toimintaa Yhdistyneessä kuningaskunnassa, Irlannissa, Saksassa, Itävallassa ja Italiassa.

Yhtiön toiminta keskittyy pääasiassa satellittitelevisiolähetyksiin sekä tv- ja elokuvatuotantoon. Sky on suurin maksutelevisioyhtiö Euroopassa niin markkina-arvolla kuin asiakasmäärällä mitattuna.

## Historia
Yhtiö syntyi 2. marraskuuta 1990, kun Sky Television ja British Satellite Broadcasting yhdistyivät. Ennen siirtymistään Comcastin omistukseen, yhtiö oli listattu Lontoon pörssiin ja noteerattu FTSE 100 -indeksissä. Vuonna 2018 sen markkina-arvo oli 18,75 miljardia puntaa (26,76 miljardia euroa), ja sillä oli noin 31 000 työntekijää.

Rupert Murdochin mediakonserni 21st Century Fox ja sen edeltäjä News Corporation toimivat pitkään Skyn pääomistajana.

21st Century Fox ilmoitti hankkivansa yhtiön kokonaan omistukseensa vuonna 2016. Murdoch oli yrittänyt hankkia Skyn koko osakekannan jo vuonna 2011, mutta tuolloin kauppa kaatui News of the World -lehden hakkerointiskandaaliin.

Huhtikuussa 2018 puolestaan Comcast ilmoitti jättävänsä tarjouksen Skysta. Comcast voitti tarjouskilpailun saman vuoden syyskuussa. Fox ilmoitti lokakuussa myyvänsä Comcastille oman osuutensa yhtiöstä, ja samassa kuussa Comcast osti vielä loputkin Skyn osakkeista.

## Katso myös
*Sky News
*Sky Sports

## Lähteet

## Aiheesta muualla
*skygroup.sky